**“ТАСДИҚЛАЙМАН”**

Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2020 йил 14 ноябрь.

Муҳаммад ал-Хоразмий номидаги Тошкент ахборот технеологиялари университети Фарғона филиалининг навбатдан ташқари йиғилши

**б а ё н н о м а с и**

2020 йил 14 ноябрь. Фарғона шаҳри.

Қатнашдилар - Кенгаш аъзоларидан 21 нафари, таклиф қилинганлар.

Йиғилиш раиси - проф. А.Расулов

К У Н Т А Р Т И Б И

1. Республика Комиссиясининг 2020 йил 12 ноябрдаги йиғилиши қарорига асосан филиалда ўқув жараёнини анъанавий шаклда ташкиллаш бўйича чора-тадбирлар ишлаб чиқиш ва ижроси тўғрисида

Ушбу масала юзасидан сўзга чиққан филиал директори А.Расулов Олий ва ўрта махсус таълим вазирлигининг 2020 йил 12 ноябрь санали 87-03-4640-сонли йиғилиши қарори мазмуни билан йиғилганларни таништириб ўтди.

Қарорга кўра:

* Жорий йилнинг 16 ноябридан ОТМ томонидан ишлаб чиқилган чора-тадбирлар ва режа-график асосида ўқишни анъанавий шаклда давом эттириш;
* Ўқув жараёнини анъанавий шаклда давом эттириш бўйича талабалар ва ота-оналарни ўз вақтида хабардор этиш;
* Ҳар бир масъул ходим (директор ўринбосарлари, декан, кафедра мудири, бўлим бошлиғи)ларнинг бу борадаги вазифаларини аниқ белгилаб бериш;
* Санитария – эпидемиалогик осойишталик ва жамоат саломатлиги хизмати худудий бўлинмалари билан ҳамкорликда ОТМ худуди ва ўқув биноларини жараёнга тайёрлаш;
* Ўқув бинолари ва ТТЖларда “Тиббиёт пункти” ҳамда изоляция мақсадида “Қизил худуд” - изолятор ташкил этиш.

А.Расулов юқоридагилардан келиб чиқиб, филиалда амалга ошириладиган ишлар, вазифалар жараёнига диққатни қаратди:

* Аввало, зудлик билан деканатлар ҳамда мураббийлар ёрдамида талабалар ва уларнинг ота-оналари билан боғланиб, уларни ўқиш жараёнини тартиби ҳамда дарс жадвали билан таништирсинлар;
* Ўқув бўлими Таълим сифатини назорат қилиш бўлими билан биргаликда ўқув хоналари ҳажмини ўрганиш асосида мувофиқлаштирилган дарс жадвалини ишлаб чиқсинлар;
* Ишлар бошқармаси бошчилигида ишчи-ходимлар филиал худуди ва ўқув биноларида санитария-дизенфекция ишларини талаб даражасида амалга оширишлари, ҳар бир бино, хона ва бўлимларни антисептик ва табиий воситалар билан таъминлашлари лозим.
* ТТЖни талабалар қайтишига тайёрлаш учун иситиш ва ёритиш тизимларини кўздан кечириш, санитария ишлари, зудлик билан кўриб чиқилиши керак;
* Филиал биноларидаги ошхона ва буфетлар фаолиятини ҳам юқоридаги талабалар асосида қайта кўриб чиқиш талаб этилади.

**Ишлар бошқармаси бошлиғи Х.Абдурахмонов:** Биз ишчи-ходимлар билан биргаликда филиал худуди, ўқув бинолари ва ТТЖда бажарилиши зарур бўлган ишлар бўйича чора-тадбирлар режасини ишлаб чиқдик ҳамда шу асосида анъанавий ўқишга қайтиш талабларини амалга ошириш юзасидан қуйидаги ишларни амалга оширяпмиз:

* Филиалда ишлатиш учун зарурий антисептик воситалар керакли миқдорда олиб келинди.
* Санитария – дизенфекция ишлари бўйича асбоб-анжомлар тайёрланди.
* ТТЖ биноси талабаларни қабул қилиш ҳар жиҳатдан тайёр;
* ТТЖ ва ўқув биноларидаги иситиш системаси таъмирдан чиқарилган.
* Хўжалик объектларида туну кун навбатчилигининг қўшимча графиги тузиб қўйилди.

**Ўқув услубий бўлим бошлиғи Ш.Умаров:** филиалда ўқишнинг анъанавий шакли жорий йилнинг 16 ноябрь – душанба кунидан бошланди. Шу муносабат билан биз анъанавий ўқиш шаклини ташкиллаш графигини ишлаб чиқдик (илова қилинади).Ушбу график мазмуни қуйидагича:

1. 1-курс ва 4-курс бакалавриат таълим йўналиши, Ўзбек-Беларусь қўшма факультети, 1-2-курс магистратура мутахассислиги талабаларига ўқиш анъанавий шаклда бошланиши мумкин. Бундан 1-курс бакалавриат таълим йўналиши ва Ўзбек-Беларусь қўшма факультети талабалари 1-сменада, 4-курс бакалавриат таълим йўналиши ва 1-2-курс магистратура мутахассислиги талабалари 2-сменада ўқитилади.
2. Анъанавий дарслар карантин қоидалари асосида хона режимида ўтказилади. Маъруза ва амалий машғулот ҳамда лаборатория дарслари белгиланган аудиторияларда ўтказилади. Зарур ҳолларда дарсларни ўқув лабораторияларидан бошқа жойга алмаштириш мумкин.
3. 2-курс ва 3-курс бакалавриат таълим йўналиши талабалари учун ҳозирча онлайн дарслар давом эттирилади.
4. Сиртқи таълим шакли талабаларига ҳам онлайн тизимида таълим бериш давом этади.

Юқоридаги ахборотлар бўйича фикр билдирган ТТЖ директори М.Носиров ётоққа мухтож талабаларни амалдаги тартиб-қоидалар асосида аниқлаш учун деканатлар ҳамда мураббийлар билан иш олиб борилаётганини таъкидлаб, ётоқхона ҳар жиҳатдан талабаларни қабул қилишга тайёр ҳолда эканини билдирди.

Факультет деканлари Б.Толипов ва А.Кадировлар ўқишнинг анъанавий шаклига ўтилишига доир факультет чора-тадбирлар режаси мазмуни билан Кенгаш аъзоларини таништирдилар.

Юқоридаги ахборотлар, фикр-мулоҳазалар мазмунидан келиб чиқиб, филиал Кенгаши

**Қ А Р О Р Қ И Л А Д И :**

1. Филиал директори А.Расуловнинг ОЎМТВнинг 2020 йил 12 ноябрь санали 87-03-4640-сонли йиғилиши қарори асосида филиалда амалга оширилиши юзасидан ахбороти, Ишлар бошқармаси бошлиғи Х.Абдураҳмоновнинг филиал ўқув бинолари ва ТТЖнинг санитария-гигиеник ҳолатлари бўйича ахбороти ҳамда Ўқув-услубий бўлими бошлиғи Ш.Умаровнинг анъанавий ўқиш жараёнини ташкиллаш бўйича ахбороти маълумот учун қабул қилинсин.
2. Анъанавий ўқиш шаклига ўтиш муносабати билан ОЎМТВнинг жорий йил 12 ноябрдаги қарори ижроси юзасидан тузилган филиал, деканат, бўлимларининг чора-тадбирлар ва режа-графиклари тасдиқлансин ҳамда амалий ижроси белгиланган вақтларда таъминланиши белгилаб қўйилсин.

Масъуллар: директор ўринбосарлари, факультет деканлари, Ишлар бошқармаси.

1. 2020 йилнинг 15 ноябрига қадар қуйидаги ишлар зудлик билан амалга оширилсин:

* Филиал худуди ва ўқув бинолари ҳамда ТТЖда санитария-эпидемиология марказлари билан келишилган ҳолда дизенфекция ишларини бажариш;
* Ўқув бинолари хоналари, бўлимлар ва ТТЖни антисептик ва гигиеник воситалар билан тўла таъминлаш.

Масъуллар: Х.Абдурахмонов, М.Насиров, факультет деканлари, Хисобхона.

1. Жорий йилнинг 15 ноябрига қадар мақбуллаштирилган дарс жадвали ишлаб чиқилиб, ёзма ва электрон шакллари эълон қилинсин.

Масъуллар: И.Тожибоев, Ш.Умаров, факультет деканлари.

1. Юқорида белгиланган вазифа ва топшириқлар ижроси юзасидан ҳар куни 1500 гача масъулларнинг ахборотлари филиал директори А.Расуловга шахсан етказиб турилиши белгилаб қўйилсин.

Кенгаш раиси: А.Расулов

Кенгаш котиби: М.Мирзаев